
Jyväskylän kaupungin selvitys apulaisoikeuskanslerin pyyntöön Dnro 
OKV/184/1/2019 


Selvityspyyntö 


Apulaisoikeuskansleri on pyytänyt 5.7.2019 mennessä Jyväskylän toimivaltaista tahoa toimittamaan 
NM tekemän kantelun tutkimiseksi tarpeellisen selvityksen. MM kantelu (päivätty 
31.1.2019) koskee Jyväskylän kaupungin menettelyä työnantajana. Kantelija arvostelee potilastyönsä 

kieltämistä ja palkanmaksun lopettamista lomauttamalla kolmen päivän varoitusajalla sen seurauk- 
sena, että hän on kieltäytynyt ottamasta influenssarokotusta. Kantelija arvostelee myös sitä, että hän 
ei saanut varata aikaa keskusteluun kaupunginjohtajan kanssa. 


Toimivalta 


Jyväskylän kaupungin hallintosäännön 8. luvun 61 §:n mukaan henkilöstöasioihin liittyvät kantelut, 
muut lausunnot tai vastineet sekä vireillä olevaan riitaan liittyvät sopimukset allekirjoittaa kaupunginla- 
kimies, henkilöstöasioista vastaava lakimies tai henkilöstöjohtaja (liite). 


Jyväskylän kaupungin selvitys 


Jyväskylän kaupunki tuo esille, että selvitys sisältää salassa pidettävää tietoa. 


1. Tartuntatautilain velvoitteet sosiaali- ja terveydenhuollon toimintayksiköille sekä Jyväs- 
kylän kaupungin ohjeistus 


Jyväskylän kaupungin työnantajaohjeistus koskien tartuntatautilain mukaista rokotussuojan tarkista- 
mista perustuu 1.3.2017 voimaan tulleeseen lakiin (1227/2016), jonka 48 $ (työntekijän ja opiskelijan 
rokotussuoja potilaiden suojaamiseksi) tuli voimaan 1.3.2018. Ohjeistus on esimiesten ja henkilöstön 
saatavissa kaupungin sisäisessä intrassa henkilöstöasioiden sivustolla, asiasta on perehdytetty ja tie- 
dotettu eri tavoin esimiehiä ja henkilöstöä. 


Jyväskylän kaupunki on ohjeistuksessaan seurannut mm. Terveyden ja hyvinvoinnin laitoksen (THL), 
sosiaali- ja terveysministeriön (STM) sekä KT Kuntatyönantajien ohjeistusta. 


Ohjeistuksen laatimista ja toimeenpanoa varten on kokoontunut tartuntatautilakityöryhmä keväästä 
2017 alkaen jatkaen edelleen tarpeenmukaisesti työtään. Työryhmässä on alusta alkaen ollut edustet- 
tuna sekä lääketieteellinen osaaminen ml. tartuntataudit ja työterveys, henkilöstötyö sekä 

opiskeluterveydenhuollon edustus. Syksystá 2017 alkaen tyóryhmán kokoonpano on ollut alueellinen 
ja mukana työskentelyssä on ollut kaupungin lisäksi Keski-Suomen sairaanhoitopiiri. Tässä tartunta- 
tautilakityöryhmässä on mm. arvioitu sitä, missä ammattiryhmissä, tiloissa ja tilanteissa pykälän 48 
mukaista suojaa edellytetään. 


Jyväskylän kaupungin kirjallista ohjeistusta on annettu syksystä 2017 valmistauduttaessa 48 8:n voi- 
maan tuloon ja sitä on täydennetty syksyllä 2018. Ohjeistusta päivitetään edelleen valtakunnallisten 
ohjeiden sekä paikallisten käytänteiden tarkentuessa ja toimintaprosessien kehittyessä. 


Tartuntatautilain 48 8:n mukaan työskentelyyn sosiaalihuollon ja terveydenhuollon toimintayksiköiden 
asiakas- ja potilastiloissa, joissa hoidetaan lääketieteellisesti arvioituna tartuntatautien vakaville seu- 
raamuksille alttiita asiakkaita tai potilaita, saa käyttää vain erityisestä syystä henkilöä, jolla on puut- 
teellinen rokotussuoja. Työntekijältä ja työharjoitteluun osallistuvalta opiskelijalta edellytetään esimer- 
kiksi rokotuksen antama suoja influenssaa vastaan. 


Lakia koskevassa hallituksen esityksessä todetaan mm. että: 
e Esimerkkejä elimistön puolustusjärjestelmää merkittävästi heikentävistä tekijöistä ovat potilaan 
vakava sairaus sekä syöpälääkkeet ja immuunivasteenmuuntajat. 
Raskaus heikentää immuunipuolustusta, mikä altistaa infektiotaudeille. 
e Myös esimerkiksi alle 12 kuukauden ikäiset lapset ja yli 65-vuotiaat ovat muuta väestöä alttiim- 
pia infektiotaudeille. 


Lisäksi hallituksen esityksessä: 
e Ehdotetaan, että työnantaja saisi vain erityisestä syystä käyttää 2 momentissa tarkoitettujen 
potilaiden ja asiakkaiden hoitamiseen muita kuin asianmukaisesti rokotettuja työntekijöitä. 
e Erityisenä syynä rokottamattoman henkilöstön käyttöön voisi olla esimerkiksi se, ettei ole käy- 
tettävissä muuta ammattitaitoista henkilökuntaa, yliherkkyys tai muu rokotettavan ominaisuus 
taikka uusi työntekijä on saatava nopeasti töihin. 


Nämä sisällöt on otettu huomioon ohjeistuksessa, samoin kuin se, että työnantajan tulee tehdä lääke- 
tieteellinen arvio niistä toimipisteensä tiloista ja tilanteista, joissa pykälän 48 mukaista suojaa edellyte- 
tään. Arvion tekoon tulisi käyttää tartuntatautien torjuntaan perehtynyttä asiantuntijaa. THL:n ohjeis- 
tuksessa korostetaan myös sitä, että viime kädessä rokotustarve arvioidaan aina paikallisesti. Arvi- 
ointi on tehty Jyväskylän kaupungissa em. tartuntatautilakityöryhmässä, jossa on ollut tartuntatautien 
torjuntaan perehtynyt edustus sekä sairaanhoitopiiristä että Jyväskylän kaupungilta. Viime kädessä 
yksittäisistä arvioinneista ja myös ratkaisut siitä mahdollistaako erityinen syy rokottamattoman työs- 
kentelyn ko. tiloissa ja tilanteissa, on Jyväskylän kaupungin osalta tehnyt vastaavan lääkärin tehtävää 
hoitanut Ilkka Käsmä. Yhteistyötä on tehty myös esimerkiksi perusturvan johdon kanssa. 


Em. mainitun prosessin perusteella koskien sekä vuotta 2018 että vuoden 2019 kevättä hammaslää- 
kärin ja erikoishammaslääkärin tehtävissä terveysaseman tiloissa suun terveydenhuollossa työsken- 
televä henkilökunta on määritelty ammattiryhmäksi, jolta varmistetaan tartuntatautilain 48 8:n mukai- 
nen rokotussuoja koskien myös influenssarokotusta. Tätä määrittelyä tukee THL:n taulukko ”esimerk- 
kejä suojan tarpeesta eri sosiaali- ja terveydenhuollon toimipisteissä. Taulukossa on esimerkkejä siitä, 
minkälaista suojaa eri sosiaali- ja terveydenhuollon toimipisteessä työskentelevä henkilö voi tarvita 
tartuntatautilain 48 pykälän mukaan. 


Syksyllä 2018 koskien influenssakautta 2018 — 2019 tartuntatautilakityöryhmässä linjattiin ja työnan- 
taja ohjeisti, että suoja influenssaa vastaan tulisi olla sitä tarvitsevalla henkilöstöllä viimeistään 
31.12.2018 mennessä. Tämän aikarajan mukaisesti työnantajan edustajilla (esimiehillä) tuli olla kulla- 
kin tieto alaisensa henkilöstönsä työhön sopivuudesta. Ohjeessa asiaa oli kuvattu mm. seuraavasti: 
Sosiaali- ja terveyspalvelujen työntekijä, joka työskentelee työnantajan määrittelemissä tartuntatauti- 
lain edellyttämää suojausta vaativissa tiloissa ja tehtävissä toimittaa työterveydessä kirjoitetun työ- 
hönsopivuuslausunnon esimiehelle. Suostumuksellaan työntekijä, opiskelija ja harjoittelija voi itse ker- 
toa sairastamansa taudit tai näyttää rokotustodistuksen tartuntatautilain mukaisista rokotuksista. Mi- 

käli työntekijä ei esitä työhönsopivuuslausuntoa tai muutoin todenna soveltuvuuttaan tehtävään, työn- 
tekijä tulkitaan soveltumattomaksi. Jos työntekijä on jo ilmaissut, ettei aio ottaa rokotetta, esimies il- 
moittaa viimeistään 17.12.2018 mennessä siitä henkilöstöpalveluihin. Työntekijä kutsutaan henkilös- 
töpalvelujen puolesta kuulemiseen, jossa selvitetään työhön soveltumattomuuden syy, sovitaan toi- 
menpiteistä ja keskustellaan mahdollisesta uudesta työtehtävästä. 


Näissä kuulemisissa tuli selville mm. se oliko henkilöllä erityinen syy rokottamattomuuteen. Tältä osin 
kaupungin prosessia tullaan muuttamaan, ja ohjeistuksessa painotetaan sitä, että jo varhaisemmin on 
mahdollisuus kertoa ja todentaa erityinen syy rokottamattomuuteen, jolloin erillistä kuulemista ei pää- 
sääntöisesti tarvita. Arvioinnin ja päätöksen omassa tehtävässään jatkamisen osalta erityisen syyn 
perusteella tekee edelleen vastaava lääkäri. 


Prosessin etenemisessä ja henkilöstön kanssa asioimisessa huomioitiin THL:n ohjeistuksen mukai- 
sesti se, että rokotustieto on yksilön terveyteen liittyvä tieto, jota ei saa ilman henkilön omaa lupaa 
kertoa. Työntekijä voi halutessaan kertoa työnantajalle onko hänen suojansa kunnossa tai onko hänet 
rokotettu, mutta pakkoa tähän ei ole. Työnantaja tiedottaa työterveyshuollolle, minkälaista suojaa kus- 
sakin toimintayksikössä tai toimipisteessä edellytetään. Työnantaja myös kertoo, missä työtehtävissä 
tai toimintayksiköissä suojaa ei edellytetä. Työterveyshuollon tehtävänä on selvittää soveltuvuus. Jos 
työntekijä ei halua ottaa suojaksi vaadittua rokotusta tai ei pysty näyttämään, että suoja on kunnossa 
tai että rokotus on jo annettu, hänet voidaan katsoa ei-sopivaksi. 


2. Erikoishammaslääkäri [IN HAA tilanne 


Erikoishammaslääkäri [J NA työskentelee Jyväskylän kaupungin suun terveydenhuollon palve- 
luyksikössä kliinisen hammashoidon tehtävissä. Jyväskylän kaupunki oli arvioinut ja määritellyt ja kat- 
sonut lääketieteellisesti perustelluksi, että erikoishammaslääkärin tehtävissä on oltava riittävä rokote- 
suojaus. Erikoishammaslääkärin tehtävien vuoksi [ll e<e'lytettiin tartuntatautilain 48 8:n mu- 
kaista rokotussuojaa ml. influenssarokotusta ja siten tietoa työhön sopivuudesta. 


Tartuntatautilakityöryhmän ja vastaavan lääkärin lisäksi erityisesti (IM tilannetta arvioitiin myös 
suun terveydenhuollon palvelupäällikkö Elina Tuppuraisen sekä [IM esimiehen ylihammaslääkäri 
Olli Saloheimon toimesta. Kliinisen erikoishammashoidon erikoishammaslääkärin potilaat ovat pääasi- 
assa suun terveydenhuollon perushoidosta lähetettyjä potilaita. Kliinisen erikoishammaslääkärin 
työnkuvassa painottuvat erityisesti vaativien erikoisosaamista tarvitsevien potilaiden hoito. Hoidetuista 
potilaista satunnaisesti valitussa joukossa yhdeksällä kymmenestä oli yksi tai useampi yleisterveyteen 
liittyvä diagnoosi. Kliinisen erikoishammaslääkärin potilaiden joukossa on heikentyneen immuunivas- 
teen vuoksi keskisuuren ja suuren infektioriskin potilaita, eli hoidossa on erityisesti huomioitava infek- 
tioriski. Keskeistä on, että hammaslääkärin työssä ollaan välittömässä potilaskontaktissa. 


Lain mukaan rokotussuojaa tarvitaan, kun työskennellään potilas- ja asiakastiloissa, joissa hoidetaan 
lääketieteellisesti arvioituna tartuntatautien vakaville seuraamuksille alttiita asiakkaita tai potilaita. 
Työskentely tarkoittaa myös sitä, että toimitaan potilaan tai asiakkaan välittömässä läheisyydessä. 
Perinteisen hoitotyön ml. suun terveydenhuolto lisäksi tällaista työtä ko. tiloissa ovat myös potilashuo- 
neiden siivoaminen, ruuan jakelu potilaille tai esimerkiksi vanhusten päiväkeskuksessa toimiminen. 
Hammaslääkärin työssä ollaan suorassa potilaskontaktissa, jolloin rokotussuoja on välttämätön. 
Työnantaja ei voi katsoa riittäväksi toimenpiteeksi suojainten käyttöä. 


io: ilmaissut työnantajalle, että ei aio hankkia tehtävässä edellytettävää rokotussuojaa eikä toi- 
mittaa sopivuuslausuntoa työnantajalle. ll kutsuttiin tällä perusteella kuulemiseen 7.1.2019. Tilai- 
suudesta on olemassa muistio. 


Kuulemisessa käytiin lävitse ensin se, että oliko taustalla jokin erityiseksi syyksi katsottava seikka. 
Sellaista I ei tuonut esille vaan kertoi mm. pitavansa tartuntatautilakia perustuslain vastaisena. 


Kuulemisessa käytiin lävitse, että tartuntatautilaki sekä paikallisen tartuntatautilakityöryhmän ohjeistus 
ohjaavat Jyväskylän kaupungin toimintaa. coska i: e voi tässä tilanteessa työskennellä omassa 

tehtävässään ja toimintayksikóssáán, tuotiin esille, että työnantajan tulee selvittää mahdollisuus tehtá- 
vään, jossa rokotussuojaa ei tarvita. Keskustelussa selvitettiin myös mukana olleilta suun terveyden- 
huollon esimiehiltä mahdollisuutta tarjota työtä, jossa ei ole asiakaspalvelutehtävää eikä samoissa ti- 
loissa työskentelyä. Palvelupäällikön mukaan hammaslääkäreille on tarjolla vain ja ainoastaan klii- 
nistä työtä, jossa toimitaan asiakkaiden kanssa. 


Palvelussuhdepäällikkö totesi kuulemisessa, että ensisijaisesti tällaisessa tilanteessa tarjotaan työso- 
pimusta, koulutusta ja osaamista vastaavaa työtä ja sitten mahdollisesti muuta työtä. Työtehtävää tar- 
jotaan henkilöstösuunnitelmaan ja talousarvioon perustuen, ei tilanteeseen erikseen räätälöiden. Kou- 
lutusta tiedusteltaessa il moitti koulutuksekseen erikoishammaslääkärin tutkinnon. Tämän jäl- 
keen käytiin läpi Jyväskylän kaupungin avoimet työpaikat, joiden kaikkien todettiin olevan julkisesti 
haettavana. Keskustelussa tuli ilmi, että tällä hetkellä avoinna olevista tehtävistä selkeästi mikään ei 
vastannut suoranaisesti J työsopimusta, koulutusta ja osaamista. 


Tilaisuudessa käytiin keskustelua mahdollisista muista vaihtoehdoista, kuten opintovapaasta, vuorot- 
teluvapaasta, vuosilomalle jäämisestä sekä myös palkattomasta työvapaasta. MW oli kiinnostunut 
opintovapaavaihtoehdosta ja työnantaja kertoi suhtautuvansa siihen myönteisesti. Keskustelussa to- 
dettiin, että mahdollista opintovapaata voidaan myöntää nopeammallakin aikataululla, jos opintova- 
paalain mukaisen vapaan hakemisen edellytykset muuten täyttyvät. Jatkosuunnitelmasta keskustelta- 
essa todettiin, että esimies selvittää ensin, minkä verran on kertynyt kirjallisia töitä ja minkä verran 
työaikaa niiden tekemiseen voidaan kohdentaa ja missä tiloissa niitä olisi mahdollista tehdä. Keskus- 
telua käytiin myös siitä, että uutta tehtävää ei välttämättä heti löydy, joten vuosilomapäiviä on mahdol- 
lista käyttää selvittelyaikana. Myös 2019 vuosilomat olivat jo käytettävissä. Keskustelussa ylihammas- 
lääkäri lähiesimiehenä tarkensi vielä sitä, että potilaiden jatkon järjestelemiseksi on tiedettävä, että 
aikooko MW mahdollisesti kuitenkin ottaa vielä rokotteen. Tähän MN totesi, että potilaita voi al- 
kaa perumaan. 


Tämän jälkeen sovittiin, että vaihtoehtoihin ja ratkaisuihin [IN NNN palaa vielä samana päivänä 
myöhemmin iltapäivällä. Kuulemista seuraavana päivänä [IN jäi välittömästi palkalliselle sairauslo- 
malle ajalle eikä tämä asiana ole keskeneräinen kuten kantelussaan tuo 
esiin. selvitti sähköpostilla 9.1.2019 esimiehensä kanssa tarkemmin erästä koulutusta ja sen 
opintovapaan edellytyksiä. co antoi vastauksensa 10.1.20 


19 siitá, ettá opintovapaan edelly- 
tykset táyttyvát. Tássá vaiheessa anoj jalle ee Opintovapaata 
ennen hän oli vielä palkallisella vuosilomalla 


Jyväskylän kaupunki työnantajana ei ole 'omauttan  . — «a lopettanut palkanmaksua — 
väitteen mukaisesti kolmen päivän varoitusajalla. Tässä tapauksessa kolme päivää liittyi siihen kes- 


kusteluun, etta oisi ollut sen verran hallinnollisia työtehtäviä ilman potilaita tehtävänään, 
jonka jälkeen hän olisi mahdollisesti jäänyt opintovapaalle, vuosilomalle tai palkattomalle työvapaalle. 


(EAA tilanne työhön sopivuuden suhteen arvioidaan mahdollisesti uudelleen syksyllä 2020 in- 
fluenssakauden alettua. 


Kaupunginjohtajan tapaamista pyytäessään [lil toi aikaa varatessaan esille asiansa sisällön. Tä- 
män jälkeen hallintovastaava selvitti asiaa ja sen valmisteluvaihetta henkilöstöjohtajan kanssa, kuten 
on tapana kaupunginjohtajalle tapaamista pyydettäessä. MY tapaamista kaupunginjohtajan 
kanssa ei järjestetty siitä syystä, ot N yksittäinen asia oli kesken ja asiana kuului henkilöstö- 
palvelujen vastuualueelle toimintaohjeistuksen koordinoinnin ja osan asiaan liittyvien linjaamisvastui- 
den kautta. Tämä toimintatapa ja perustelut myös kerrottiin kahdessa eri puhelussa [INN Lisäksi 
kaupunginjohtajan tapaamismahdollisuuksiin vaikuttavat kaupunginjohtajan henkilökohtaiset aikatau- 
lut. 


Kaupunginjohtaja oli sikäli tietoinen yleisellä tasolla laista sekä toimintaohjeistuksesta kokonaisuuteen 
liittyvistä haasteista, että ohjeistusta oli käsitelty sekä lyhyesti kaupungin johtoryhmässä että tarkem- 
min yhteistyötoimikunnassa, jossa kaupunginjohtaja toimii puheenjohtajana. 

3. Lisäksi 


Kaupunki on omalla ohjeistuksellaan ja toiminnallaan toteuttanut sitä mihin tartuntatautilaki työnanta- 
jaa velvoittaa. Tartuntatautilain 48 8:n pykälän tulkinta ei ole selkeä, erityisesti se on ristiriitainen suh- 
teessa muuhun lainsäädäntöön. Valtakunnallisesti ei ole saatu yhtenäistä ohjeistusta sen suhteen, 
miten menetellään tilanteissa, joissa henkilöstöllä on puutteellinen rokotussuoja lain tarkoittamissa 
asiakas- ja potilastiloissa. Esimerkiksi THL on tuonut esille sen, että tartuntatautilain perusteella ei ole 
tarkoitus irtisanoa ketään. Työnantajan kannalta tilanne on kuitenkin hankala sekä taloudellisesti ja 
toiminnallisesti kestämätön, jos työnantajan palveluksessa on useita rokotuksista kieltäytyviä ja siten 
ko. tehtäviin soveltumattomia henkilöitä. Heille on mahdotonta kattavasti löytää koulutusta, työkoke- 
musta ja osaamista vastaava henkilöstösuunnitelman ja talousarvion mukainen korvaava tehtävä. 


Jyväskylän kaupungilla ei ole tietoa, että asia olisi jonkun muun viranomaisen tutkittavana muutoksen- 
hakuna tai kanteluna. 


Jyväskylässä 18.6.2019 / 


Henkilöstöjöhtaja 


Liite: Ote Jyväskylän kaupungin hallintosäännöstä 


Ote Jyväskylän kaupungin hallintosäännöstä 


Hyväksytty: Kaupunginvaltuusto 27.3.2017/19, voimaantulo 1.6.2017 alkaen 
Tarkistettu: Kaupunginvaltuusto 4.2.2019/2, voimaantulo 1.3.2019 


8 luku 
Henkilöstöasiat 


61 § Muut henkilöstöasioita koskevat määräykset 


Kaupunginjohtaja päättää yhteistoimintajärjestelmästä ja yhteistyötoimikunnan kokoonpa- 
nosta. 


Yksittäisen henkilön palvelussuhdetta koskevan lausunnon tai vastineen toiselle viran- 
omaiselle antaa kaupunginlakimies tai henkilöstöasioista vastaava lakimies. 


Henkilöstöasioihin liittyvät kantelut, muut lausunnot tai vastineet sekä vireillä olevaan rii- 
taan liittyvät sopimukset allekirjoittaa kaupunginlakimies, henkilöstöasioista vastaava laki- 
mies tai henkilöstöjohtaja. 


Otteen oikeaksi todistaa 
Jyväskylässä 5.6.2019 


Tarja Tiainen 
hallintosihteeri 


